**КАЗУС**

**ТЕМА 5:**

**„СТОПАНСКА ДЕЙНОСТ НА ОБЩИНАТА – ОБЩИНСКИ ПРЕДПРИЯТИЯ И ОБЩИНСКИ ТЪРГОВСКИ ДРУЖЕСТВА – СТАТУТ, ОРГАНИ, ФУНКЦИИ, ОТЧЕТНОСТ И КОНТРОЛ. СИЛНИ И СЛАБИ СТРАНИ ОСОБЕНОСТИ НА ПРАВНИЯ РЕЖИМ НА ОБЩИНСКИТЕ ПУБЛИЧНИ ПРЕДПРИЯТИЯ“**

 ***Казус*** - В общината е постъпило предложение от търговско дружество за създаване на съвместно дружество с ограничена отговорност с разпределение на капитала: 80 % за дружеството и 20 % за общината.

 Дружеството е предложило проект на дружествен договор, който съдържа следните клаузи.

 (1) Общото събрание:

 1. изменя и допълва дружествения договор;

 2. приема и изключва съдружници, дава съгласие за прехвърляне на дружествен дял на нов член;

 3. приема годишния отчет и баланса, разпределя печалбата и взема решение за нейното изплащане;

 4. взема решения за намаляване и увеличаване на капитала;

 5. избира управителя, определя възнаграждението му и го освобождава от отговорност;

 6. взема решения за откриване и закриване на клонове и участие в други дружества;

 7. взема решения за придобиване и отчуждаване на недвижими имоти и вещни права върху тях;

 8. взема решения за предявяване искове на дружеството срещу управителя или контрольора и назначава представител за водене на процеси срещу тях;

 9. взема решение за допълнителни парични вноски.

 (2) Всеки съдружник има толкова гласа в общото събрание, колкото е неговият дял в капитала, освен ако в договора е предвидено друго.

 (3) Решенията по ал. 1, т. 1, 2 и 9 се вземат с мнозинство повече от една трета от капитала, а решенията по т. 4 - с единодушие от всички съдружници, като в дружествения договор може да се предвиди по-голямо мнозинство. Изключваният съдружник не гласува и неговият дял се приспада от капитала при определяне на мнозинството. Останалите решения се вземат с мнозинство повече от 1/2 от капитала, доколкото не е предвидено друго в дружествения договор.

 ***Въпроси:***

Отговарят ли така предложените клаузи на изискванията за общинско участие в съвместно търговско дружество? Ако не, кои са клаузите, които не отговарят на тези изисквания?

 ***Отговор:***

 Ал. 3, изр. 1 от проекта относно израза „една трета от капитала“ противоречи на чл. 137, ал. 3 от ТЗ.